Pozsonyban kiállítják Szent Vencel koronájának a másolatát | Felvidék.ma
Pozsonyban kiállítják Szent Vencel koronájának a másolatát
Pozsony lakosságának és a szlovák főváros látogatóinak április 14-től rendkívüli alkalmuk nyílik arra, hogy megtekintsék Szent Vencel koronájának hű másolatát, amelyet a Mihály-kapu alatti galériában helyeztek el közszemlére. A korona másolata Vatikánból érkezett Pozsonyba, ahol IV. Károly, a Szent Római Birodalom császára megkoronázása 660. évfordulója alkalmából volt kiállítva. A legértékesebb cseh koronaékszer, amelynek a másolatát Jiří Urban turnovi aranyműves készítette, május elsejéig lesz látható Pozsonyban.
A kiváló aranyművesnek és munkatársainak számos műszaki feladattal kellett megbirkózniuk, amelyek különleges és eredeti megoldásokat igényeltek. „Munkánk során nagy gondot fordítottunk arra, hogy minél megfelelőbb nyersanyagot találjunk a koronát díszítő ékkövek másolatához” magyarázta a cseh aranyműves. Ugyancsak az ő műhelyéből származik a császári korona hű másolata is, amelyet a szakma legjobbjai a legtökéletesebbnek tartanak.
A korona másolatával együtt további értékes dísztárgyak is érkeztek. „A Vatikán után először Pozsonyban lesznek láthatók azok a különleges veretek is, amelyek IV. Károly koronázásával kapcsolatosak” tájékoztatott Ján Hrubý, a Prágai Pénzverde ügyvezető igazgatója.
A galéria látogatói egyebek mellett megtekinthetik az újonnan készült arany és ezüst emlékérmek első példányait is. Átmérőjük 50 milliméter és a súlyuk 42 gramm. Az érem egyik oldalán Szent Vencel koronája, a másikon pedig a császári korona látható. Az emlékérmek rendkívül értékes volta abból származik, hogy csak kis példányszámban készültek, és valamennyit különleges sorszámmal jelöltek a peremükön.
Felvidék.ma{iarelatednews articleid=”53050,53036,52974,52910,52870,52713,52691″}
Tovább látogatható a Polgárok Házában a Pozsonyi Műtermek kiállítása
Előző cikkKultúráról és magyarságról Takács Andrással – Egy élet tükrében
Következő cikkFiatal felvidéki költők gondolatai a költészetről